Kort efter klokken blev 17, gik alarmen hos Nordjyllands Beredskab. En brand var brudt ud i en bygning i Brønderslev. Den første melding fra Nordjyllands Politi om branden lød: - Vi er på vej til en brand i etageejendom i Søndergade, hvor der er brand i en lejlighed. Beboerne evakueres. Pt. er en person røgforgiftet. Brandvæsenet arbejder på stedet, skrev Nordjyllands Politi på Twitter. Heldigvis kunne man bare otte minutter senere nedgradere alvorligheden af branden og fortælle, at branden var opstået i en gryde, og at en beboer er bragt til skadestuen med røgforgiftning. De evakuerede beboere i ejendommen er tilbage i deres lejligheder, skriver vagtchefen på Twitter for kort tid siden.

Referat:
En brand i en gryde har fået redningsmandskab til at evakuere en hel bygning.